section_heading: Kratka povijest
paragraph_text: Washkuki su srodnici plemenima koja govore dijalektima jezika kwanga s južnog podnožja planina Torricelli, od kojih su morali migrirati unazad kojih stotinu godina, i nastaniti se na sadašnjem prostoru. Svoj prvi kontakt s Europljanima imaju nešto prije Prvog svjetskog rata, kada je regija bila pod njemačkom kontrolom, ali sve do 1950.-tih kontakti su bili minimalni. U novije doba nešto Washkuka radi u Papui Novoj Gvineji kako radnici, ili pak u crkvi, vojsci ili policiji. Kwome se danas međusobno služe kwoma dijalektima, dok s vanjskim svijetom komuniciraju na pidžinu ili engleskom.